โลกที่ไม่มีเธอ

"โลกที่ไม่มีเธอ" เป็นซิงเกิลเพลงของ PORTRAIT ผู้ประพันธ์คำร้อง คือ PORTRAIT และอนันต์ ดาบเพ็ชรธิกรณ์ ทำนองและเรียบเรียง โดย PORTRAIT, คชภัค ผลธนโชติ และอนันต์ ดาบเพ็ชรธิกรณ์ เพลงนี้ออกจำหน่ายในวันที่ 21 กันยายน พ.ศ. 2560 ในสังกัดค่ายบ็อกซ์มิวสิก ในมิวสิกมูฟ

เนื้อหาของเพลงนี้เป็นเรื่องราวของคนที่สูญเสีย ในยามที่ต้องเผชิญกับการจากลา หรือจากไปของคนที่เคยอยู่ข้างกัน มันเหมือนถูกผลักให้ไปอยู่ในอีกโลกหนึ่ง เป็นโลกที่เราไม่รู้จัก ไม่เข้าใจ เต็มไปด้วยความมืดมน เป็นโลกแห่งความเหงาและว่างเปล่า “โลกที่ไม่มีเธอ”

มิวสิควีดิโอเพลงนี้มี เบลล์ เขมิศรา พลเดช กับ สกาย วงศ์รวี นทีธร สองนักแสดงวัยรุ่นที่โด่งดังจากซีรีส์สุดฮิต Hormones วัยว้าวุ่น มาถ่ายทอดมิวสิควีดิโอของบทเพลง โดยเบลรับบทเป็นหญิงสาวที่ต้องเผชิญกับช่วงเวลาแห่งความว่างเปล่าจากการเลิกรากับคนรัก ความทรงจำที่มีเป็นเหมือนหนามทิ่มแทงให้ยิ่งรับรู้ว่าช่วงเวลาที่กำลังดำรงอยู่นี้มันแสนเงียบเหงาและปวดร้าวเพียงใด เธอไม่รู้ว่าจะได้พบกับชายคนรักอีกไหม จนกระทั่งวินาทีที่ได้พบกันอีกครั้งมันเหมือนโลกหยุดหมุน ความรู้สึกทั้งหลายพรั่งพรูออกมาแต่สุดท้ายก็ทำได้แค่เพียงต้องยอมรับความจริงโลกแห่งความเหงาและว่างเปล่า “โลกที่ไม่มีเธอ” ซิงเกิลใหม่ล่าสุดจาก Portrait

ชาร์ต
ชาร์ต (พ.ศ. 2560)อันดับสูงสุด ไอทูนส์สโตร์ไทยแลนด์ ท็อปชาร์ตMusicLibrary 30 กันยายน ·  Top 20 iTunes Chart Thailand (#เพลงไทย) #MusicLibrary 1 ฟังใจ +10 เรียล-ไทม์ ชาร์ต 5 จูกซ์ท็อป 100 ชาร์ต 5 จูกซ์ท็อป 50 ไทยอินดี้ ชาร์ต 1#โลกที่ไม่มีเธอ อันดับ 1 บน Top 50 Indie และอันดับ 5 บน Joox Top 100 ขอบคุณทุกความเสียใจที่พาเรามาอยู่โลกใบเดียวกัน

อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:เพลงที่ประพันธ์คำร้องโดยพอร์ตเทรต (ศิลปิน)
หมวดหมู่:เพลงที่ประพันธ์คำร้องโดยอนันต์ ดาบเพ็ชรธิกรณ์
หมวดหมู่:ซิงเกิลในสังกัดบ็อกซ์มิวสิก
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:เพลงของพอร์ตเทรต (ศิลปิน)